Datasets:
MonlamAI
/
OCR-Dergetenjur

Dataset card Data Studio Files
xet
Community
file_name
stringlengths
10
10
image_url
stringlengths
76
76
transcript
stringlengths
29
373
13170064_5
https://s3.us-east-1.ama…r/13170064_5.jpg
སྐྱེ་བ་ནི་ཉོན་མོངས་པ་དང་ལས་ལས་བྱུང་བ་ཡིན་པར་ཁྱེད་ཀྱིས་གསུངས་ཤིང་བསྒྲགས་པ་ཡིན་ནོ།། འདིར་སྨྲས་པ།ཉོན་མོངས་མེད་ལ་འགྲོ་བ་རྣམས།། སྐྱེ་བར་གང་དུའང་འདོད་མ་ཡིན།། ལས་ནི་གང་ཡང་རུང་མེད་པར།། བདེ་དང་སྡུག་བསྔལ་འབྱུང་མི་འགྱུར།། དགྲ་བཅོམ་
13170064_6
https://s3.us-east-1.ama…r/13170064_6.jpg
ཉོན་མོངས་ཡོད་པ་མ་ཡིན་ཏེ།། དེ་མེད་ལས་ཀྱང་ཡོད་པ་མ་ཡིན་ལ།། དེ་ལས་འདི་ལ་སྐྱེ་བ་ཡོད་མིན་ཏེ།། ས་བོན་མེད་པའི་མྱུ་གུ་དག་དང་མཚུངས།། ཞེས་བྱ་བ་ལ་སོགས་པ་གསུངས་པ་ཡིན་ནོ།། །། སེར་སྐྱ་ལ་སོགས་ཐར་པ་ཡིས།། ཞེས་བྱ་བ་ལ་སོགས་པ་ལ།སེར་སྐྱ་ལ་
13170065_0
https://s3.us-east-1.ama…r/13170065_0.jpg
སོགས་པའི་བདག་ཉིད་གང་ཡིན་པ་དེ་ཐར་པར་ཡང་གནས་ཤིང་།སྲིད་པའི་རྒྱུ་ཡིན་པར་འདོད་དོ་ཞེས་ཟེར་རོ།། དེ་ཡང་སྐྱེས་བུ་རྟག་པར་ཡང་འགྱུར་ལ།སྔར་ལུས་དང་དབང་པོ་འདུས་བྱས་པར་གྱུར་པ་གང་ཡིན་པ་དེ་ཕྱིས་ཀྱང་བྱེད་པར་འགྱུར་རོ།། དེ་ཡང་སྐྱེས་བུ་
13170065_1
https://s3.us-east-1.ama…r/13170065_1.jpg
རྟག་པ་ཉིད་གྱུར་ཅིང་།། ལུས་དང་དབང་པོ་འབྱོར་ལྡན་པ།། ཕྱིས་ཀྱང་དེ་དང་འདྲར་གྱུར་པ།། རྐྱེན་ལས་གྱུར་པར་ཐེ་ཚོམ་མེད།། ཅེས་བྱ་བ་ལ་སོགས་པ་སྨོས་པ་ཡིན་ནོ།། ཁྱོད་ནི་ཞེས་བྱ་བ་ལ་སོགས་པ་ལ།། ཞི་བར་གཤེགས་གྱུར་ནས་ཞེས་བྱ་བ་ནི་ཕུང་པོ་ལྷག་མ་མ་ལུས་པའི་
13170065_2
https://s3.us-east-1.ama…r/13170065_2.jpg
དབྱིངས་བརྙེས་པ་ཞེས་བྱ་བའི་དོན་ཏོ།། ཞུགས་གུམ་ལྟ་བུར་ཞེས་བྱ་བ་ནི་མར་མེ་ཤི་བ་ལྟ་བུར་ཞེས་བྱ་བའི་དོན་ཏོ།། བགྲང་དུ་མེད་ཅེས་བྱ་བ་ནི།གྲངས་སུ་མི་འགྲོ་བའོ།། མུ་སྟེགས་བྱེད་པ་ཁ་ཅིག་ནི་ཞེས་བྱ་བ་ལ་སོགས་པ་ལ།མུ་སྟེགས་ནི་ཐར་པ་དང་མཐོ་རིས་ཀྱི་ལམ་སྟེ།དེ་སྟོན་
13170065_3
https://s3.us-east-1.ama…r/13170065_3.jpg
པར་བྱེད་པའི་བསྟན་བཅོས་ལ་མུ་སྟེགས་ཞེས་བྱ་ལ།དེ་བྱེད་པ་ཡིན་པས་ན་མུ་སྟེགས་བྱེད་པའོ།། དེས་ཐར་པ་སྟེ་མྱ་ངན་ལས་འདས་པར་འགྲོ་བ་དང་ལྡན་པའོ།། འགྲོ་བ་ནི་སོང་བ་ཡིན་ལ་དེ་གང་ལ་ཡོད་པ་དེ་ནི་འགྲོ་བ་དང་ལྡན་པ་སྟེ།འགྲོ་བས་ཐོབ་པ་ཞེས་བྱ་བའི་དོན་ཏོ།། སྨྲ་
13170065_4
https://s3.us-east-1.ama…r/13170065_4.jpg
ཞེས་བྱ་བ་ནི་གཏམ་ཡིན་པར་སྟོན་ཏོ།། སྨྲ་བ་ཞེས་བྱ་བ་ནི་བརྗོད་པ་སྟེ།སྔར་ཇི་ལྟར།ནེ་ཙོས་ཉི་མ་བརྟོལ་ནས་ནི།། ཐར་པ་མཆིས་པར་བཤད་ཅེས་གྲག།ཅེས་སྨོས་པའི་སྐབས་སུ་བཤད་པ་ཡིན་ནོ།། གང་ལ་འགྲོ་ཡོད་དེ་འཁོར་བ།། ཞེས་བྱ་བ་ནི་གནས་གང་དུ་འགྲོ་བ་ཡོད་པ་དེ་ནི་འཁོར་
13170065_5
https://s3.us-east-1.ama…r/13170065_5.jpg
བ་སྟེ།སྲིད་པ་ཡིན་ནོ།། དེ་ཡང་གང་གི་ཕྱིར་འགྲོ་བས་མྱ་ངན་ལས་འདས་པ་རྟོགས་པ་ནི་མེད་དོ།། བཅོམ་ལྡན་འདས་ཀྱིས་ཀྱང་།རྟ་དམར་གང་དུ་སྐྱེ་བ་མེད་པ་དང་འཆི་བ་མེད་པ་དང་།འབྱུང་བ་མེད་པ་དེ་ནི་འགྲོ་བས་ཐོབ་པར་ང་མི་སྨྲའོ་ཞེས་མདོ་ལས་ཇི་སྐད་གསུངས་པ་ལྟ་བུའོ།། ཁྱོད་ཀྱིས་
13170065_6
https://s3.us-east-1.ama…r/13170065_6.jpg
ཐུགས་སུ་ཆུད་ནས་བསྟན།། ཞེས་བྱ་བ་ནི།བཅོམ་ལྡན་འདས་ཀྱིས་མཁྱེན་ཅིང་ཐུགས་སུ་ཆུད་ནས་བསྟན་ཅིང་བཤད་པ་ཡིན་ནོ་ཞེས་བྱ་བའོ།། གཅེར་བུ་ཀུན་དགའ་ར་བ་སོགས།། ཞེས་བྱ་བ་ལ།གཅེར་བུ་ཞེས་བྱ་བ་ནི་དགེ་སྦྱོང་གཅེར་བུ་པ་རྣམས་སོ།། འདི་ཀུན་དུ་དགའ་བས་ན་ཀུན་དགའ་
13170066_0
https://s3.us-east-1.ama…r/13170066_0.jpg
ར་བ་སྟེ།སྐྱེད་མོས་ཚལ་ལ་སོགས་པ་གང་ཡིན་པ་དེ་ནི་ཀུན་དགའ་ར་བ་སོགས་ཞེས་བྱ་སྟེ།ཁྲུས་ཀྱི་རྫིང་བུ་ལ་སོགས་པའོ།། རྩིག་པ་ཞེས་བྱ་བ་ནི་འབད་པས་མངོན་པར་སྒྲུབ་པར་བྱེད་པ་ཞེས་བྱ་བའི་དོན་ཏོ།། སྡིག་པའི་རྒྱུ་ཞེས་བྱ་བ་ནི་ཉེས་པར་སྤྱད་པའི་རྒྱུ་ཞེས་བྱ་བའི་དོན་ཏོ།། གང་
13170066_1
https://s3.us-east-1.ama…r/13170066_1.jpg
གི་ཕྱིར་དེ་རྣམས་རྒྱུ་མེད་པར་སྡིག་པ་ཁས་ལེན་ཅིང་རྟོག་ལ་སྨྲ་བར་བྱེད་པའོ།། དེ་ཡང་།ཀུན་དགའ་ར་བ་གནས་བྱེད་དང་།། སྲོག་གཅོད་པ་ལས་བཟློག་པར་བྱ།། གལ་ཏེ་དེར་ནི་སྲོག་ཆགས་འཆི།། སྡིག་པ་བྱེད་དེ་བྱེད་ལ་འགོ།། སེམས་དང་ལྡན་པ་དེ་འཆི་བས།། སྡིག་པ་ཆེན་པོ་
13170066_2
https://s3.us-east-1.ama…r/13170066_2.jpg
ཉིད་དུ་འགྱུར།། དེ་བས་བསོད་ནམས་རྩོམ་པ་དག།དེ་ཡིས་དེ་ལྟར་མི་བྱའོ།། ཞེས་བྱ་བ་ལ་སོགས་པ་མང་དུ་སྨྲ་བ་ཡིན་ནོ།། ཐམས་ཅད་མཁྱེན་པ་ཞེས་བྱ་བ་ལ་སོགས་པ་ལ།ཐམས་ཅད་མཁྱེན་པ་ཞེས་བྱ་བ་ནི་བོད་པ་ཡིན་ནོ།། དེ་ཉིད་ཅེས་བྱ་བ་ནི་ཀུན་དགའ་ར་བ་ལ་སོགས་པ་
13170066_3
https://s3.us-east-1.ama…r/13170066_3.jpg
རྩིག་པའོ།། བསོད་ནམས་རྒྱུ་ཞེས་བྱ་བ་ནི་བསོད་ནམས་ཉེ་བར་བསགས་པ་ཞེས་བྱ་བའི་དོན་ཏེ།གལ་ཏེ་འཇུག་པར་མི་བྱ་བའི་ལས་ལ་འཇུག་ན་དེ་ལས་ཉེས་པ་ནི་ཤིན་ཏུ་མང་པོ་འབྱུང་བར་ཐལ་བར་འགྱུར་རོ།། །། སྲོག་ཆགས་འགྲོ་བ་བསད་པ་ན།། ཁྱེད་ཀྱི་ཡང་ནི་སྡིག་འགྱུར་ཏེ།།
13170066_4
https://s3.us-east-1.ama…r/13170066_4.jpg
ཁྱེད་ནི་འགྲོ་བ་མེད་འགྱུར་ན།། སྲོག་ཆགས་གསོད་པ་ཡོད་མ་ཡིན།། གལ་ཏེ་ཡོད་ན་སྡིག་ལྡན་པས།། ཇི་ལྟར་གྲོལ་བ་ཉིད་དུ་འགྱུར།། གྲོལ་འགྱུར་དེ་དང་ཇི་ལྟར་ལྡན།། སྡིག་པ་བསགས་ལས་ཁྱེད་གྲོལ་ལམ།། འོན་ཏེ་སྡིག་པ་སྤངས་པ་དག།ཐར་པ་ཀུན་དུ་བཤད་པ་ཡིན།། བློ་
13170066_5
https://s3.us-east-1.ama…r/13170066_5.jpg
ནི་སྔོན་དུ་མ་སོང་སྡིག།ཡོད་ཅེས་པ་ནི་ལེགས་སྨྲས་མིན།། ཁ་ཟས་བསོད་པ་དག་གིས་ནི།། དགའ་བས་སློབ་དཔོན་ཚིམ་བྱས་ནས།། མ་ཞུ་བ་ཡིས་དེ་ཤི་ན།། སྡིག་པ་ཉེ་བར་བསགས་པ་འབྱུང་།། ཆགས་པ་མེད་པར་དབེན་པ་རུ།། ལས་བྱེད་པ་ནི་མ་མཐོང་ངོ་།། ཞེས་བྱ་བ་ལ་
13170066_6
https://s3.us-east-1.ama…r/13170066_6.jpg
སོགས་པ་ཡིན་ནོ།། ཡང་བཅོམ་ལྡན་འདས་ཀྱིས།ཀུན་དགའ་ར་བ་ནགས་ཚལ་སྐྱེད།། སྐྱེ་བོ་གང་ཞིག་ཟམ་པ་བྱེད།། ཆུ་གཏེར་ཁང་དང་ཆུ་མིག་དང་།། གང་ཞིག་ངལ་སོའི་གནས་སྟེར་དང་།། ཞེས་བྱ་བ་དང་།དེ་བཞིན་དུ།བརྒྱ་བྱིན་གཙུག་ལག་ཁང་གི་ཕྱིར།། ས་ནི་སྦྱིན་པ་
13170067_0
https://s3.us-east-1.ama…r/13170067_0.jpg
གཏོང་བྱེད་པ།། ཚངས་པའི་བསོད་ནམས་རབ་སྐྱེད་དེ།། མཐོ་རིས་དག་ཏུ་བསྐལ་པར་དགའ།། ཞེས་བྱ་བ་ལ་སོགས་པ་མདོ་ལས་གསུངས་པ་ཡིན་ནོ།། །། ལུས་ལས་ལུས་གཞན་དག་ཏུ་ནི།། ཞེས་བྱ་བ་ལ་སོགས་པ་ལ།ལུས་ལས་ཞེས་བྱ་བ་ནི་རྒ་བ་
13170067_1
https://s3.us-east-1.ama…r/13170067_1.jpg
ལ་སོགས་པའི་ཉེ་བར་འཚེ་བས་གདུངས་པ་ལས་སོ།། ལུས་གཞན་དག་ཏུ་ནི་ཞེས་བྱ་བ་ནི་ལུས་གཞན་པ་དག་ཏུ་འཕོ་ཞིང་སོང་བའོ།། ཅི་ཞིག་ཅེ་ན།སྲོག་ནི་ཞེས་བྱ་བ་སྟེ།བདག་དང་སྐྱེས་བུ་ཞེས་བྱ་བའི་དོན་ཏོ།། སྲོག་དེ་ཇི་ལྟ་བུ་ཞེ་ན།ཕྲ་བ་ཞེས་བྱ་བ་སྨོས་ཏེ།ཤིན་ཏུ་ཕྲ་ཞིང་
13170067_2
https://s3.us-east-1.ama…r/13170067_2.jpg
དབང་པོའི་ཡུལ་ལས་འདས་པའོ།། དེ་ཡང་ཁྱབ་འཇུག་གིས།དཔེར་ན་གོས་རྙིང་དག་ནི་བོར་ནས་སུ།། སར་པ་གཞན་དག་མི་ནི་ལེན་པར་བྱེད།། དེ་བཞིན་ལུས་ནི་རྙིང་པ་སྤངས་ནས་སུ།། ལུས་གཞན་སར་པ་དག་ནི་ལེན་པར་བྱེད།། འདི་ནི་མཚོན་གྱིས་མི་ཆོད་ཅིང་།། འདི་ནི་མེ་
13170067_3
https://s3.us-east-1.ama…r/13170067_3.jpg
ཡིས་མི་འཚིག་ལ།། ཆུ་ཡིས་འདྲུལ་བར་མི་འགྱུར་ཏེ།། འདི་ནི་རླུང་གིས་སྐེམས་མི་འགྱུར།། ཞེས་བྱ་བ་ལ་སོགས་པ་ཇི་སྐད་བཤད་པ་ལྟ་བུའོ།། གྲག་ཅེས་བྱ་བ་ནི་འཇིག་རྟེན་པའི་གཏམ་ཙམ་ཡིན་པར་སྟོན་ཏེ།དེ་ཡང་དོན་དམ་པར་ནི་བདག་མེད་དོ།། གལ་ཏེ་བདག་ཡོད་ན་རྟག་
13170067_4
https://s3.us-east-1.ama…r/13170067_4.jpg
པ་དང་མི་རྟག་པ་ཉིད་དུ་འགྱུར་བས་བདེ་བ་ལ་ལོངས་སྤྱོད་པ་ན།རྟག་པར་ཉེ་བར་སྤྱོད་ཀྱི།སྡུག་བསྔལ་ལ་སོགས་པའི་ཉེས་པ་རྣམས་སུ་ཐལ་བར་མི་འགྱུར་རོ།། དེ་བས་ན་བདག་ནི་རྣམ་པ་ཐམས་ཅད་དུ་མེད་དོ།། ལུས་གཞན་གྱུར་པའི་ཞེས་བྱ་བ་ནི་ལུས་ཞེས་བྱ་བའི་སྒྲས་འདིར་
13170067_5
https://s3.us-east-1.ama…r/13170067_5.jpg
ཕུང་པོ་ལྔ་ཉིད་བདག་གི་དངོས་པོར་བརྗོད་ལ།ལུས་དེ་ལས་གཞན་དུ་གྱུར་ཅིང་ཐ་དད་པའི་སྲོག་ཅེས་བྱ་བའི་བདག་ཡོད་པ་ནི་མ་ཡིན་པ་ཉིད་དུ་ཁྱོད་ཀྱིས་གསུངས་སོ་ཞེས་སྦྱར་ཏེ།སངས་རྒྱས་བཅོམ་ལྡན་འདས་ཀྱིས་བཀའ་སྩལ་པའོ།། དེ་ཡང་ཆོས་ཐམས་ཅད་ནི་སྲོག་མེད་པ་
13170067_6
https://s3.us-east-1.ama…r/13170067_6.jpg
དང་།གསོ་བ་མེད་པ་དང་།གང་ཟག་མེད་པ་ཞེས་བྱ་བ་ནས།འདུ་བྱེད་ཀྱི་ཚོགས་འབའ་ཞིག་ཏུ་ཟད་དོ་ཞེས་བྱ་བའི་བར་དུ་གསུངས་པ་དང་།བདག་གི་ང་རྒྱལ་རྣམ་པར་བཞག་ནས་གང་དུ་བདག་དེའི་ཕུང་པོ་ལྔའི་བདག་གི་དངོས་པོར་གྱུར་པ་དེ་ཙམ་ལ་ཉེ་བར་གདགས་པས་བདག་
13170068_0
https://s3.us-east-1.ama…r/13170068_0.jpg
ཉིད་ཀྱི་དངོས་པོར་བཅོམ་ལྡན་འདས་ཀྱིས་ལ་ལར་གསུངས་པ་ཡོད་དོ།། ཁྲོས་པས་གཡུལ་ངོར་བསད་ན་ནི།། ཞེས་བྱ་བ་ལ་སོགས་པ་ལ།ཁྲོས་པས་ཞེས་བྱ་བ་ཁྲོ་བ་ཉིད་དུ་གྱུར་པས་སོ།། གཡུལ་ངོར་ཏེ་འཐབ་སར་བསད་པའི་སྐྱེས་བུ་བདེ་འགྲོར་འགྲོ་བར་འགྱུར་རོ་ཞེས་རྒྱས་པ་ཟེར་ཏེ།
13170068_1
https://s3.us-east-1.ama…r/13170068_1.jpg
དེ་ཡང་འདི་སྐད་དུ།སྣ་ཚོགས་རྒྱན་གྱིས་བརྒྱན་པ་ཡི།། ལྷ་ཡི་བུ་མོ་འོངས་ནས་ནི།། གཡུལ་ངོར་བསད་པ་ཡོངས་འཁྱུད་དེ།། ལྷ་ཡི་ཁྱིམ་དུ་འཁྱེར་བར་འགྱུར།། ཞེས་ཟེར་རོ།། མགོན་པོ་ཁྱོད་ཀྱིས་ཞེས་བྱ་བ་ནི་བོད་པའོ།། གནས་སྐབས་དེའི་ཞེས་བྱ་བ་ནི་གནས་སྐབས་དེ་ཉིད་ཀྱི་
13170068_2
https://s3.us-east-1.ama…r/13170068_2.jpg
སེམས་ཏེ།སེམས་དེ་ལྟ་བུས་ཤི་བ་ནི་ངན་འགྲོ་ཉིད་ཡིན་ནོ་ཞེས་གསུངས་ཤིང་བཀའ་སྩལ་པ་ཡིན་ནོ།། དེ་ཡང་།སྐལ་ངན་ཁྲོས་ནས་ཤི་བར་གྱུར་པ་ནི།། འཇིག་རྟེན་གཞན་དུ་ངན་འགྲོར་མཁས་པས་བཤད།། རེ་ཞིག་འདིར་ནི་གྲགས་པར་མི་འགྱུར་ཞིང་།། འཇིག་རྟེན་ཕ་རོལ་དུ་ཡང་
13170068_3
https://s3.us-east-1.ama…r/13170068_3.jpg
བདེར་མི་འགྱུར།། ཞེས་གསུངས་པ་ཡིན་ནོ།། །། སྐྱ་བསེང་བུ་ནི་བརྗོད་བྱས་ན།། ཞེས་བྱ་བ་ལ་སོགས་པ་ལ།འདི་ལྟར་ཐོས་ཏེ།རྒྱལ་པོ་སྐྱ་བསེང་རི་དགས་ལ་ཆས་པ་དང་།དེའི་ཚེ་དྲང་སྲོང་ངན་འདུལ་ཞེས་བྱ་བ་ཞིག་རི་དགས་ཀྱི་གཟུགས་སུ་གྱུར་ནས་རི་དགས་མོ་དང་ལྷན་
13170068_4
https://s3.us-east-1.ama…r/13170068_4.jpg
ཅིག་འདོད་པའི་དགའ་བ་ཉམས་སུ་མྱོང་བར་གྱུར་པ་ན།སྐྱ་བསེང་གིས་ངོ་མ་ཤེས་ཏེ་མདས་བསྣུན་པ་དང་།དེའི་རྗེས་ཐོགས་ཉིད་ལ་དྲང་སྲོང་དེ་རང་གི་གཟུགས་སུ་གནས་ཏེ།ཁྲོ་བའི་དབང་གིས་ཇི་ལྟར་ཁྱོད་ཀྱིས་ང་དགའ་བ་སྤྱོད་པ་ན།དགའ་བ་ཉམས་སུ་མ་མྱོང་བ་ཉིད་དུ་འཇིག་རྟེན་
13170068_5
https://s3.us-east-1.ama…r/13170068_5.jpg
གཞན་དུ་འགྲོ་བར་འགྱུར་བར་བྱས་པས་ཁྱོད་ཀྱང་དེ་བཞིན་དུ་འཆི་བར་གྱུར་ཅིག་ཅེས་དམོད་པ་བཏབ་བོ།། དྲང་སྲོང་གི་ཆུང་མས་ཀྱང་བདག་ཉིད་དྲང་སྲོང་དེ་ཤིང་གི་ཕུང་པོ་ཆེན་པོའི་སྟེང་དུ་འཛེགས་ཏེ།ཁྱོད་ཀྱི་ཆུང་མ་ཡང་ཁྱོད་ཤི་ནས་བསྲེག་པའི་ཤིང་བརྩིགས་པ་ལ་འཛེག་པར་
13170068_6
https://s3.us-east-1.ama…r/13170068_6.jpg
གྱུར་ཅིག་ཅེས་དམོད་པའི་ཚིག་སྨྲས་སོ།། སྐྱ་བསེང་ལ་མ་དྲི་དང་ཀུན་དཱི་ཞེས་བྱ་བའི་ཆུང་མ་གཉིས་ཡོད་པ་དང་།རྒྱལ་པོ་དམོད་པའི་འཇིགས་པས་དེ་དང་ལྷན་ཅིག་སྤྱོད་པར་བྱེད་མ་ནུས་སོ།། དེའི་ཚེ་ཀུན་དཱིས་བསམས་པ།ངས་ནི་དྲང་སྲོང་གནས་ངན་ལས་རིག་སྔགས་ཐོབ་ལ།
13170069_0
https://s3.us-east-1.ama…r/13170069_0.jpg
དེས་ངའི་མངོན་པར་འདོད་པ་ཅིག་ནི་བསྒྲུབས་ཟིན་མོད་ཀྱི།དེས་ནི་ད་དུང་ཡང་ལན་བཞིའི་བར་དུ་འདོད་པའི་དོན་བྱེད་པར་འགྱུར་གྱིས།གལ་ཏེ་རྒྱལ་པོས་གནང་ན་དེའི་ཚེ་ངས་བུ་སྐྱེད་པའི་བྱ་བ་བྱའོ་སྙམ་མོ།། རྒྱལ་པོ་ཡང་ཐབས་གང་གིས་ང་ལ་བུ་ཡོད་པར་འགྱུར་
13170069_1
https://s3.us-east-1.ama…r/13170069_1.jpg
སྙམ་དུ་སེམས་སོ།། དེ་ནས་དབེན་པར་སོང་སྟེ་རྒྱལ་པོ་ལ་དོན་དེ་སྨྲས་པ་དང་།དེ་ཐོས་པས་རྒྱལ་པོ་དགའ་སྟེ།དེ་ལ་རྗེས་སུ་གནང་བ་བྱིན་ནོ།། དེ་ཁང་པར་ཞུགས་ནས་རིག་སྔགས་བཟླས་ནས་ཆོས་ཞེས་བྱ་བའི་ལྷ་ང་དང་སྤྱད་པའི་ཕྱིར་ཤོག་ཅིག་ཅེས་སྨྲས་པ་དང་།ཇི་ཙམ་ན་ཆོས་འོངས་
13170069_2
https://s3.us-east-1.ama…r/13170069_2.jpg
ཏེ་དེ་དང་ལྷན་ཅིག་འདུས་པ་ལས་གཡུལ་ངོར་བརྟན་པ་ཞེས་བྱ་བའི་བུ་སྐྱེས་སོ།། དེ་བཞིན་དུ་རླུང་ལྷ་བཀུག་སྟེ་འདུས་པ་ལས་འཇིག་སྡེའོ།། དེ་བཞིན་དུ་བརྒྱ་བྱིན་བཀུག་སྟེ་འདུས་པ་ལས་སྲིད་སྒྲུབ་སྐྱེས་སོ།། ཇི་ཙམ་ན་མ་དྲི་བུ་མེད་པས་མྱ་ངན་གྱིས་ཡིད་གདུངས་ཏེ།ང་ནི་འཆི་བར་བྱའོ་
13170069_3
https://s3.us-east-1.ama…r/13170069_3.jpg
ཞེས་སྨྲ་ཞིང་མྱ་ངན་བྱེད་ལ།ཞུམ་པའི་ཚིག་གིས་ཀུན་དཱི་ལ་གསོལ་བ་བཏབ་པ།རིག་སྔགས་དེ་ང་ལ་ལན་ཅིག་བྱིན་ཅིག།གལ་ཏེ་ན་བདག་ལ་ཡང་བུ་སྐྱེ་བར་འགྱུར་རོ་ཞེས་སྨྲས་པ་དང་།དེ་སྐྱ་བསེང་ལ་དྲིས་ཏེ་རིག་སྔགས་དེ་བྱིན་ནོ།། དེས་ཀྱང་རིག་སྔགས་བཟླས་ནས་ལྷའི་སྨན་
13170069_4
https://s3.us-east-1.ama…r/13170069_4.jpg
པ་ཐ་སྐར་གཉིས་བཀུག་སྟེ།དེ་གཉིས་དང་འདུས་པ་ལས་ལྷར་བཅས་དང་།ཀུ་ན་ལ་ཞེས་བྱ་བ་གཉིས་མཚེ་མར་དུས་གཅིག་ཏུ་སྐྱེས་སོ།། ཇི་ཙམ་ན་སྐྱ་བསེང་གིས་ས་ཆེན་པོ་ལས་རྒྱལ་བར་བྱས་ཏེ།ཡུལ་འཁོར་སྲུང་ལ་བྱིན་ནས།བདག་ཉིད་དང་།ཆུང་མ་གཉིས་དང་།བུ་ཡང་
13170069_5
https://s3.us-east-1.ama…r/13170069_5.jpg
ཁྱེར་ཏེ།རི་བོ་རྩེ་མོ་བརྒྱ་པར་སོང་ནས་ཚངས་པར་སྤྱོད་པ་ལ་བརྩོན་པར་གནས་པ་ན།དེ་ཡུན་རིང་པོར་ཚངས་པར་སྤྱོད་པ་སྤྱད་པ་དང་།མ་དྲིའི་གཟུགས་སྡུག་པ་མཐོང་བས་འདོད་པའི་འདོད་ཆགས་སྐྱེས་ཏེ།ཁོ་བོ་ཤི་བ་ནི་བླའི་འདི་དང་ལྷན་ཅིག་དགའ་བ་ཉེ་བར་ལོངས་མི་སྤྱོད་པ་ནི་དེ་
13170069_6
https://s3.us-east-1.ama…r/13170069_6.jpg
ལྟ་མ་ཡིན་ནོ་སྙམ་ནས།དེ་དང་ལྷན་ཅིག་ཏུ་སྤྱོད་པར་བརྩམས་པ་དང་།དེའི་ཚེ་ཉིད་དུས་ལས་འདས་པར་གྱུར་ཏོ།། ཇི་ཙམ་ན་བསྟི་གནས་དེ་ན་དྲང་སྲོང་ཆེན་པོ་གང་དག་ཡོད་པ་དེ་དག་ཐམས་ཅད་སྡུག་བསྔལ་བར་མཐོང་བས་མགོན་མེད་པར་གྱུར་པའི་རོ་དང་།མ་དྲི་དང་།ཀུན་དཱི་དང་།
13170070_0
https://s3.us-east-1.ama…r/13170070_0.jpg
བུ་ལྔ་པོ་ཁྱེར་ཏེ་ཡུལ་འཁོར་སྲུང་གི་གན་དུ་ཕྱིན་ནས།དེ་དང་ཇི་ལྟར་འཚམ་པའི་བསྲེག་ཤིང་བརྩིགས་ཏེ།བསྙེན་བཀུར་ཆེན་པོས་སྟེང་དུ་བཞག་ནས།སྐྱ་བསེང་ལ་ཡུལ་འཁོར་སྲུང་གིས་མཆོད་དོ།། མ་དྲིས་ཀྱང་བུ་གཉིས་ཀུན་དཱི་ལ་གཏད་དེ།རོ་བསྲེགས་སར་བདག་ཉིད་དོར་རོ།། དེ་
13170070_1
https://s3.us-east-1.ama…r/13170070_1.jpg
ནས་ཇི་ཙམ་ན་འཐབ་དཀའ་ལ་སོགས་པ་དང་།གཡུལ་ངོར་བརྟན་པ་ལ་སོགས་པ་འཕོང་སློབ་པའི་གནས་སུ་ལྷན་ཅིག་ཚོགས་ཏེ།ཀྲི་པ་དང་ཀྲོ་ན་ལ་སོགས་པའི་མཚོན་ཆའི་ཐབས་ཀྱི་རིག་པ་སློབ་པ་ནས།རྣ་ཅན་ལས་འཁོན་གཅུགས་སུ་གྱུར་ཏེ།སྐྱ་བསེང་གི་བུ་ལྔ་རྒྱ་སྐྱེགས་ཀྱི་ཁང་པར་
13170070_2
https://s3.us-east-1.ama…r/13170070_2.jpg
བཅུག་པ་དང་།དེ་ནས་མཚན་མོ་བྲོས་ནས་སྲིན་པོ་ཧི་དིམ་པ་བསད་དེ།དེའི་སྲིང་མོ་འཇིགས་སྡེས་བླངས་ནས་དེ་ལས་བུ་བུམ་སྐྲ་ཞེས་བྱ་བ་སྐྱེས་སོ།། དེ་ནས་སོང་སྟེ་གྲོང་ཁྱེར་འཁོར་ལོ་གཅིག་པར་སོང་བ་དང་།དེའི་ལམ་ཁར་རྒྱས་པ་དང་ཕྲད་ནས།དབུགས་ཕྱུང་སྟེ།རྒྱལ་སྲིད་དང་ཆུང་མ་
13170070_3
https://s3.us-east-1.ama…r/13170070_3.jpg
ཐོབ་པའི་མཆོག་བྱིན་ནོ།། དེ་ནས་གྲོང་ཁྱེར་དེར་ཕྱིན་ནས་བྲམ་ཟེ་ཞིག་གི་ཁྱིམ་དུ་ལོ་བཞི་འདུག་སྟེ།དེ་ལ་ཕན་པར་བྱ་བའི་ཕྱིར་སྲིན་པོ་ཆུ་སྐྱར་ཞེས་བྱ་བ་བསད་ནས་གྲོང་ཁྱེར་ལྔ་ལེན་དུ་སོང་སྟེ།རྒྱལ་པོ་རྣམས་ཁྱོ་གདམ་པའི་སྐབས་སུ་ཏྲོ་པ་ཏི་ཞེས་བྱ་བའི་ཆུང་མ་ཐོབ་པ་དང་།སྤུན་ལྔས་སྤྱིར་
13170070_4
https://s3.us-east-1.ama…r/13170070_4.jpg
བླངས་ནས་ལོ་གཅིག་འདུག་སྟེ།དབང་པོའི་གནས་ཞེས་བྱ་བར་སོང་ནས་རྒྱལ་སྲིད་ཐོབ་བོ།། ལོ་ཉི་ཤུ་རྩ་དགུའི་བར་དུ་རྒྱལ་སྲིད་བྱས་ནས།རྒན་པོས་སྦྱར་བ་ཞེས་བྱ་བ་ལ་སོགས་པའི་རྒྱལ་པོ་བསད་དེ།མཆོད་སྦྱིན་བྱས་ནས།འཐབ་དཀའ་དང་།གཡུལ་ངོར་བརྟན་པ་ལ་སོགས་པ་
13170070_5
https://s3.us-east-1.ama…r/13170070_5.jpg
ཆོ་ལོས་རྩེ་བ་དང་།སྒྱུ་ཐབས་ཀྱིས་ཕམ་པར་བྱས་ཏེ།རྒྱལ་སྲིད་ནས་བདག་ཉིད་ཀྱི་བར་དུ་སྐུགས་ལ་ཤོར་ཏོ།། ཡང་ལོ་བཅུ་གཉིས་ཀྱི་བར་དུ་ནགས་སུ་གནས་པར་བྱས་ནས་སླར་འོངས་ཏེ་གྲོང་ཁྱེར་བི་ར་ཏར་ལོ་གཅིག་གནས་ནས།འཇིགས་སྡེས་ཀི་ཙ་ཀ་བསད་དོ།། དེ་ནས་ཀུ་རུ་ཀྵེ་ཏྲར་འཐབ་
13170070_6
https://s3.us-east-1.ama…r/13170070_6.jpg
མོ་ལ་ཞུགས་པའི་བར་དུ་སྦྱར་ཏེ།འཐབ་དཀའ་ཅན་ན་དཔུང་ཚོགས་བཅུ་གཅིག།སྐྱ་བསེང་ལ་བུ་བདུན་ཏེ།དེ་ཐམས་ཅད་གཡུལ་ངོར་ཤི་ནས་གཡུལ་ངོར་བརྟན་པ་རྒྱལ་པོར་གྱུར་ཏེ།ལོ་སུམ་ཅུ་རྩ་དྲུག་གི་བར་དུ་རྒྱལ་སྲིད་བྱས་ནས་ཇི་སྲིད་ན་ཁྱབ་འཇུག་ལྷ་ཡུལ་དུ་སོང་སྟེ།ཡུལ་འཁོར་
13170071_0
https://s3.us-east-1.ama…r/13170071_0.jpg
སྲུང་དང་།སྐྱ་བསེང་གི་བུ་ཐམས་ཅད་དང་།ཆོས་ཞེས་བྱ་བའི་ལྷ་ཁྱིར་སྐྱེས་པ་དེ་དག་ཐམས་ཅད་ཀྱང་དུས་ལས་འདས་པར་གྱུར་ཏོ།། འདིར་ཆོས་ཞེས་བྱ་བའི་ལྷ་ཇི་ལྟར་ཁྱིར་སྐྱེས་པའི་གཏམ་བྲི་བར་བྱ་སྟེ།དྲང་སྲོང་བརྒྱན་པ་ཞེས་བྱ་བ་ཞིག་བསྟི་གནས་ཞིག་ན་དཀའ་ཐུབ་
13170071_1
https://s3.us-east-1.ama…r/13170071_1.jpg
ཀྱི་འབྱོར་པས་གནས་པར་གྱུར་ཏོ།། ཡང་ཇི་ཙམ་ན་དེ་དང་ཐག་མི་རིང་བ་ཞིག་ན་གྲོང་ཁྱེར་ཆེན་པོ་ཞིག་ཡོད་པ་དེ་ལས་རྐུན་པོ་རྣམས་ཀྱིས་རྫས་བརྐུས་ཏེ།བསྟི་གནས་དེའི་ནགས་ཀྱི་ཚང་ཚིང་དུ་ཞུགས་ནས་གནས་བཅས་པ་དང་།རྒྱལ་པོའི་སྐྱེས་བུ་མང་པོ་འོངས་ཏེ།དེ་དག་གིས་དྲང་སྲོང་ལ་སྨྲས་
13170071_2
https://s3.us-east-1.ama…r/13170071_2.jpg
པ།ཁྱེད་ཀྱིས་རྐུན་པོ་འགའ་ཞིག་མཐོང་ངམ།དེས་ཀྱང་མ་མཐོང་ངོ་ཞེས་སྨྲས་སོ།། དེ་ནས་རྒྱལ་པོའི་སྐྱེས་བུ་རྣམས་ཀྱིས་ནགས་ཀྱི་ཚང་ཚིང་དུ་བཙལ་བ་དང་།རྐུན་པོ་རྙེད་དེ་བཟུང་ནས་འོངས་ཏེ་དྲང་སྲོང་འདི་ནི་འདི་རྣམས་ཀྱི་སྦེད་མཁན་ཡིན་ནོ་ཞེས་བཟུང་ནས་རྒྱལ་པོ་ལ་ཕུལ་ལོ།། ཇི་
13170071_3
https://s3.us-east-1.ama…r/13170071_3.jpg
ལྟར་གྱུར་པ་ཡང་སྨྲས་སོ།། རྒྱལ་པོ་ཡང་འདི་ནི་ཉེས་པ་དང་བཅས་པའོ་ཞེས་ཁྲོས་ནས་གསལ་ཤིང་ལ་བསྐྱོན་པའི་ཕྱིར།དེ་གསོད་མ་པ་རྣམས་ལ་གཏད་དོ།། དེ་རྣམས་ཀྱིས་དྲང་སྲོང་གསོད་སར་ཁྱེར་ཏེ།དེར་སེང་ལྡེང་ལ་སོགས་པའི་ཤིང་བསྡུས་པ་དང་།དེ་དག་ཐམས་ཅད་བྲོས་ཤིང་
13170071_4
https://s3.us-east-1.ama…r/13170071_4.jpg
མི་སྣང་བར་གྱུར་ཏོ།། དེ་ནས་སྦར་མའི་ཤིང་ཁྱེར་ཏེ་འོངས་པ་དང་།དེ་མ་བྲོས་སོ།། དེ་ནས་གསོད་མ་དེ་རྣམས་ཀྱིས་གསལ་ཤིང་བཙུགས་ནས་དེ་ལ་དྲང་སྲོང་བསྐྱོན་ནོ།། ཇི་ཙམ་ན་ཤིང་དེ་ལས་འདབ་མ་སྐྱེས་ནས་དེས་ཀྱང་དྲང་སྲོང་དེའི་ལུས་ཀྱི་འོག་ནས་ཕུག་སྟེ་སྐྱེས་པ་དང་།
13170071_5
https://s3.us-east-1.ama…r/13170071_5.jpg
རྒྱལ་པོ་ཡང་དེར་འོངས་ནས་དྲང་སྲོང་འདི་ལ་ནི་ནོངས་པ་མེད་པ་ཞིག་གོ་སྙམ་ནས་གསལ་ཤིང་དེ་ལས་ཕབ་བོ།། དེ་ཡང་ཁྲོས་པས་ཆོས་ཀྱི་གན་དུ་སོང་སྟེ།ཁྱོད་གནས་བཞིན་དུ་ཆོས་མ་ཡིན་པས་ཡུན་རིང་པོར་ཁོ་བོ་སྡུག་བསྔལ་བར་གྱུར་ཏེ།ཤིན་ཏུ་མི་རིགས་པར་བྱས་ཀྱིས།འདི་ལ་
13170071_6
https://s3.us-east-1.ama…r/13170071_6.jpg
གཅིག་ཏུ་ལེགས་པར་རྟོགས་ཤིག།ཁོ་བོས་མི་རིགས་པ་ཅི་ཞིག་བྱས་ཞེས་སྨྲས་པ་དང་།ཆོས་ཀྱིས་སྨྲས་པ།འདི་ནི་ངེས་པར་ཁྱེད་ཉིད་ཀྱིས་ཉེས་པ་ཡིན་ཏེ།གང་གི་ཕྱིར་ཁྱེད་ཀྱིས་སྐྱེ་བ་གཞན་དག་ཏུ་སྦྲང་མ་ལ་རྩྭ་ཤིང་གི་ཚལ་པས་ལུས་ཀྱི་སྨད་ནས་ཕུག་སྟེ།མཆུའི་རྩེ་མོར་ཕྱུང་ནས་
13170072_0
https://s3.us-east-1.ama…r/13170072_0.jpg
གྱེན་དུ་འཕེན་པ་བྱས་པས་ན་དེ་ལས་འབྲས་བུར་གྱུར་པ་འདི་ཡིན་ནོ་ཞེས་སྨྲས་པ་དང་།དྲང་སྲོང་དེ་ཁྲོས་ཏེ་ཁོ་བོ་ཉིད་ཀྱི་ཉེས་པར་བཀལ་གྱིས།ཆོས་ལ་དམོད་པ་གདབ་པར་བྱའོ་སྙམ་ནས།གང་གི་ཕྱིར་ཁོ་བོ་བྲམ་ཟེའི་དྲང་སྲོང་ཡིན་པ་ལས་ཤིན་ཏུ་གནོད་པ་བྱས་པས་ཁྱོད་གནོད་སྦྱིན་དུ་གྱུར་
13170072_1
https://s3.us-east-1.ama…r/13170072_1.jpg
ཅིག།གང་གི་ཕྱིར་ངའི་ཀུན་དུ་སྤྱོད་པའི་བྱ་བ་མི་ཤེས་པས་དམངས་རིགས་སུ་གྱུར་ཅིག།གང་གི་ཕྱིར་ཁོ་བོ་ལ་སྐྱེ་བོ་དམ་པ་མ་ཡིན་པའི་སྤྱོད་པ་བྱས་པས་ཁྱིར་སྐྱེ་བར་གྱུར་ཅིག་ཅེས་བྱ་བའི་དྲང་སྲོང་གི་དམོད་པ་འདིས་ཆོས་འཛམ་བུའི་གླིང་དུ་བབས་ཏེ།དེ་ལས་རེ་ཞིག་དམངས་རིགས་ནི་བེ་དུ་རའི་
13170072_2
https://s3.us-east-1.ama…r/13170072_2.jpg
ཡུལ་འཁོར་སྲུང་གི་སྤུན་ཟླར་སྐྱེས་སོ།། འདོད་པ་ཅན་ཞེས་བྱ་བའི་དགོན་པར་དྲང་སྲོང་རྩའི་ཐིག་ལེའི་བསྟི་གནས་དང་ཉེ་བར་གནོད་སྦྱིན་དུ་སྐྱེས་སོ།། ཁྱི་ནི་འདིར་སྐབས་སུ་བཤད་པ་ཡིན་ནོ།། དེ་ནས་ནི་ཡང་ཚེ་འཕོས་ཏེ་ལྷར་སྐྱེས་སོ།། དེ་ལྟར་ན་སྐྱ་བསེང་གི་བུ་དེ་རྣམས་ཀྱི་མིང་བརྗོད་པ་བྱས་པས་
13170072_3
https://s3.us-east-1.ama…r/13170072_3.jpg
ཀྱང་བསོད་ནམས་ཆེན་པོ་བསགས་པ་དང་ལྡན་པར་འགྱུར་རོ་ཞེས་སོ་སོ་སྐྱེ་བོ་དག་སྨྲའོ་ཞེས་འཇིག་རྟེན་ན་ཐོས་སོ།། དེ་ཡང་།མཁས་པས་སྐྱ་བསེང་རྣམས་ཀྱི་ནི།། མིང་ནི་བཟུང་བ་ཙམ་གྱིས་ཀྱང་།། བསོད་ནམས་ཆེ་དང་ལྡན་པར་ནི།། འགྱུར་བ་ཉིད་དུ་ཐེ་ཚོམ་མེད།། ཅེས་ཟེར་བ་ཡིན་ནོ།། བརྗོད་བྱས་
13170072_4
https://s3.us-east-1.ama…r/13170072_4.jpg
ན་ཞེས་བྱ་བ་ནི།ཀུན་དུ་བརྗོད་ཅིང་མིང་འཛིན་ལ་དེ་དང་ལྡན་པའི་གཏམ་བརྗོད་པས་ཞེས་བྱ་བའི་དོན་ཏོ།། གང་བརྗོད་པས་ཤེ་ན།སྐྱ་བསེང་བུ་ནི་ཞེས་བྱ་བ་སྨོས་ཏེ།རྒྱལ་པོ་སྐྱ་བསེང་གི་བུ་ཡིན་པས་ན་སྐྱ་བསེང་གི་བུ་སྟེ།གཡུལ་ངོར་བརྟན་པ་ལ་སོགས་པའོ།། བསོད་ནམས་འགྱུར་ཞེས་བྱ་བ་ནི་
13170072_5
https://s3.us-east-1.ama…r/13170072_5.jpg
བསོད་ནམས་ལ་སོགས་པར་འགྱུར་རོ་ཞེས་རྒྱས་པ་སྨྲའོ།། ཅི་ཐམས་ཅད་ཀྱི་བརྗོད་པས་སམ།འོན་ཏེ་རེ་རེའི་བརྗོད་པས་ཤེ་ན།སོ་སོའི་ཞེས་བྱ་བ་སྨོས་ཏེ།རེ་རེ་ནས་ཞེས་བྱ་བའི་དོན་ཏོ།། གང་ཞིག་བགྲོད་མིན་བགྲོད་བྱེད་པ།། ཞེས་བྱ་བ་ལ།སྤུན་ཟླའི་ཆུང་མ་ནི་བགྲོད་པར་བྱ་བ་མ་ཡིན་པ་སྟེ།
13170072_6
https://s3.us-east-1.ama…r/13170072_6.jpg
དེ་ལ་གང་ཞིག་བགྲོད་པ་དེ་དག་ནི་ཁྱེད་ཀྱི་བསྟན་པ་ལ་ཤིན་ཏུ་སྨད་པ་ཡིན་པས་ན་དེ་དག་ནི་བགྲོད་མིན་བགྲོད་པའོ།། །། སྐེམ་བྱེད་དབང་པོ་ཉེ་དབང་པོ།། ཞེས་བྱ་བ་ལ་སོགས་པ་ལ།སྐེམ་བྱེད་ནི་སྨིན་དྲུག་གི་བུའོ།། དབང་པོ་ནི་བརྒྱ་བྱིན་ནོ།། ཉེ་དབང་ནི་ནོར་ལྷའི་བུའོ།། དྲག་པོ་ནི་
13170073_0
https://s3.us-east-1.ama…r/13170073_0.jpg
དབང་ཕྱུག་ཆེན་པོའོ།། སོགས་ཀྱི་སྒྲས་ནི་འདོད་པའི་ལྷ་དང་།ཚོགས་ཀྱི་བདག་པོ་ལ་སོགས་པ་གཟུང་ངོ་།། འཇིགས་པ་ནི་བདག་ཉིད་སྐྲག་པའོ།། བསྡིགས་པ་ནི་ཕ་རོལ་ལ་འཚེ་བ་སྟེ།དེ་དག་གི་ཕྱིར་ལག་ན་མཚོན་ཆ་རྟག་ཏུ་ཐོགས་པ་སྟེ།འདི་ལྟར་སྐེམ་བྱེད་ནི་མདུང་ཐུང་།
13170073_1
https://s3.us-east-1.ama…r/13170073_1.jpg
དབང་པོ་ནི་རྡོ་རྗེ།ཉེ་དབང་ནི་འཁོར་ལོ།དྲག་པོ་ནི་རྩེ་གསུམ།འདོད་པའི་ལྷ་ནི་མདའ་གཞུ།ཚོགས་ཀྱི་བདག་པོ་ནི་དགྲ་སྟ་འཛིན་པ་ལ་སོགས་པའོ།། དེ་དག་འཇིགས་པ་དང་།བསྡིགས་པའི་ལོ་རྒྱུས་ཀྱང་།གོང་དུ།རྒན་པོས་ཁྱབ་འཇུག་མདའ་ཡིས་བསྣུན།། ཞེས་བྱ་བ་དང་།ལྷ་
13170073_2
https://s3.us-east-1.ama…r/13170073_2.jpg
ཆེན་འདོད་པ་ཅན་གྱི་མཚན།། ཞེས་བྱ་བ་དང་།རྣ་ཅན་འཐབ་དཀའ་ལ་སོགས་པ།། ཞེས་བྱ་བ་དང་།ཁྱབ་འཇུག་དག་ནི་ནག་བཀྲ་བོས།། ཞེས་བྱ་བ་ལ་སོགས་པ་དང་།འོག་ནས་ཀྱང་།གཞོན་ནུ་རང་གི་ཞང་པོ་ལ།། ཞེས་བྱ་བ་དང་།རྒན་པོས་སྦྱར་བའི་འཇིགས་ཤེས་པས།། ཞེས་བྱ་བ་དང་།
13170073_3
https://s3.us-east-1.ama…r/13170073_3.jpg
ཁྱབ་འཇུག་གིས་ནི་གཉེན་འདུན་དག།ཅེས་བྱ་བ་ལ་སོགས་པའི་སྐབས་སུ་བཤད་པ་ཉིད་ཡིན་ནོ།། དཔའ་བོ་ཆེན་པོ་ཁྱོད་ནི་བསྙེངས་པ་དང་བྲལ་བ་སྟེ།བདག་ཉིད་ལ་དོ་ཟླ་མེད་པར་མཁྱེན་པས་འཇིགས་པ་དང་བྲལ་ལ།སྡིགས་པར་མི་མཛད་པ་ནི་ཐུགས་རྗེ་ཆེན་པོས་རྒྱུད་གང་བས་གཞན་
13170073_4
https://s3.us-east-1.ama…r/13170073_4.jpg
ལ་གནོད་པ་མི་མཛད་པ་སྟེ།སྐྱེས་པའི་རབས་སྣ་ཚོགས་ལས་ཇི་ལྟར་འབྱུང་བ་ཉིད་འདིར་སྦྱར་བར་བྱའོ།། ཁྱོད་ནི་སུས་ཀྱང་མི་བསྙེངས་པ།། ཞེས་བྱ་བ་ལ་སོགས་པས་ནི་དེ་ཉིད་བཤད་པ་ཡིན་ཏེ།ཁྱོད་ནི་ཞེས་བྱ་བ་ནི་བདེ་བར་གཤེགས་པའོ།། མི་བསྙེངས་པ་ནི་འཇིགས་པ་དང་།
13170073_5
https://s3.us-east-1.ama…r/13170073_5.jpg
བག་ཚ་བ་མེད་པའོ།། གང་གིས་མི་འཇིགས་ཤེ་ན།སུས་ཀྱང་སྟེ།འཇིག་རྟེན་ན་མངོན་པར་མཐོ་བར་རློམ་པ་དགེ་སྦྱོང་དང་།བྲམ་ཟེ་དང་།བདུད་དང་།ཚངས་པ་ལ་སོགས་པས་འཇིགས་པར་མི་འགྱུར་བ་སྟེ།འཇིགས་པའི་རྒྱུ་མ་ལུས་པ་སྤངས་པའི་ཕྱིར་རོ།། གལ་ཏེ་རང་ཉིད་
13170073_6
https://s3.us-east-1.ama…r/13170073_6.jpg
ལ་གནོད་པ་མེད་ཅིང་ཁ་བཙན་པ་དག་ཕལ་ཆེར་གཞན་ལ་གནོད་ཅིང་།གདུང་བ་སྐྱེད་པ་ཡིན་པར་འཇིག་རྟེན་ན་མཐོང་ངོ་སྙམ་ན།ཁོ་བོ་ཅག་གི་སྟོན་པ་འདི་ལ་དེ་ལྟ་བུ་མི་མངའོ་ཞེས་སྟོན་པ་ནི།སུ་ལའང་བསྡིགས་པར་མི་མཛད་པས་ཞེས་པ་སྟེ།དེའི་ཕྱིར་བདེ་བར་གཤེགས་པ་
13170074_0
https://s3.us-east-1.ama…r/13170074_0.jpg
ཁྱོད་ཉིད་གཅིག་པུ་རྩེ་གསུམ་ལ་སོགས་པའི་མཚོན་ཆ་རྣམས་མི་བསྣམས་པས་དབང་ཕྱུག་ལ་སོགས་པའི་འགྲོ་བ་རྣམས་ལས་ཁྱད་པར་དུ་འཕགས་སོ་ཞེས་བྱ་བའི་དོན་ཏོ།། འདིར་སྨྲས་པ།གལ་ཏེ་དབང་ཕྱུག་ལ་སོགས་པ་དག་ཀྱང་།མཚོན་ཆ་ཐམས་ཅད་སྤངས་ཏེ།དགོན་པར་དཀའ་
13170074_1
https://s3.us-east-1.ama…r/13170074_1.jpg
ཐུབ་སྤྱད་པ་དག་ཀྱང་ཐོས་ལ།བདེ་བར་གཤེགས་པ་ཉིད་ཀྱང་རེས་འགའ་གནོད་སྦྱིན་དང་སྲིན་པོའི་ཆ་བྱད་དུ་བསྒྱུར་ནས་མཚོན་ཆ་བསྲེལ་ཞིང་གཞན་དག་ཚར་གཅོད་པར་ཐོས་ཏེ་དེ་དག་མཚུངས་པ་མ་ཡིན་ནམ་ཞེ་ན།མི་མཚུངས་ཏེ།དབང་ཕྱུག་དང་།ཁྱབ་འཇུག་ལ་སོགས་པ་དག་ནི་རང་
13170074_2
https://s3.us-east-1.ama…r/13170074_2.jpg
བཞིན་གྱི་ལུས་ལ་ཉོན་མོངས་པ་བརྣག་པར་མ་ནུས་པའི་སྤྱོད་པ་ཡིན་པར་ཁོ་རང་གིས་ཚད་མར་ཁས་བླངས་པའི་རིག་བྱེད་ཀྱི་ཆ་དག་ལས་བྱུང་ལ།སངས་རྒྱས་བཅོམ་ལྡན་འདས་ནི་གཞན་གདུལ་བའི་ཕྱིར་སྤྲུལ་པའི་ལུས་ལས་སྙིང་རྗེའི་སྟོབས་ཀྱིས་བཅོས་ཏེ།ཞེ་སྡང་ལ་སོགས་པ་དང་འབྲེལ་པའི་
13170074_3
https://s3.us-east-1.ama…r/13170074_3.jpg
སྤྱོད་པ་ལྟ་བུར་སྟོན་པ་ཡིན་པས་ག་ལ་མཚུངས།གལ་ཏེ་དབང་ཕྱུག་ལ་སོགས་པའང་སྤྲུལ་པའི་ལུས་ཀྱིས་ཉོན་མོངས་པ་དང་འབྲེལ་པ་ལྟ་བུར་སྟོན་པ་ཡིན་གྱི།རང་བཞིན་གྱི་ལུས་ནི་ཉོན་མོངས་པ་ཞི་བ་ཉིད་ཡིན་ནོ་སྙམ་ན་དེ་ལྟ་ཡིན་ན་མི་བརྩད་མོད་ཀྱི།འོན་ཀྱང་ཁྱེད་རང་གི་གཞུང་ལས།དབང་
13170074_4
https://s3.us-east-1.ama…r/13170074_4.jpg
ཕྱུག་ཆེན་པོའི་རང་བཞིན་གྱི་ལུས་ཉིད་ཀྱིས་ཚངས་པ་བསད་པ་དང་།ཁྱབ་འཇུག་གི་ཞེ་སྡང་གི་བསམ་པས་སྒྲ་ངན་བརླག་པར་བྱས་སོ་ཞེས་འབྱུང་བ་ལ་སོགས་པ་རྣམས་དང་འགལ་བར་འགྱུར་རོ།། སྨྲ་པོ་ཉོན་མོངས་བཅས་པའི་ཚིག།ཅེས་བྱ་བ་ལ་སོགས་པ་ལ།སྨྲ་པོ་ནི་རྗོད་པར་བྱེད་པ་
13170074_5
https://s3.us-east-1.ama…r/13170074_5.jpg
པོའོ།། དེ་ཉིད་ཉོན་མོངས་བཅས་པ་སྟེ།རང་གི་ཕྱོགས་ལ་མངོན་པར་ཞེན་ཅིང་།གཞན་གྱི་ཕྱོགས་ལ་ཞེ་སྡང་ལ།ཐམས་ཅད་དུ་བདག་ཏུ་འཛིན་པས་གཟིར་བའི་ཉོན་མོངས་པ་གསུམ་དང་རྗེས་སུ་འབྲེལ་པ་གང་ཡིན་པའོ།། དེས་བྱས་པའི་ངག་ནི་དེའི་ཚིག་སྟེ།རིག་བྱེད་ལ་སོགས་
13170074_6
https://s3.us-east-1.ama…r/13170074_6.jpg
པའོ།། དེ་ཉིད་རིག་བྱེད་ལ་སོགས་པའང་ཡིན་ལ།ཚིག་ཀྱང་ཡིན་པས་རིག་བྱེད་ལ་སོགས་པའི་ཚིག་སྟེ།ངེས་བརྗོད་ལ་སོགས་པའི་རིག་བྱེད་དོ།། སོགས་ཀྱི་སྒྲས་རྒྱས་པས་སྦྱར་བའི་སྐྱ་བསེང་གི་རབས་དང་།གྲོག་མཁར་གྱིས་སྦྱར་བའི་དགའ་བྱེད་ཀྱི་འཇུག་པ་ལ་སོགས་པ་གཟུང་ངོ་།།
13170075_0
https://s3.us-east-1.ama…r/13170075_0.jpg
གལ་ཏེ་སྐྱ་བསེང་གི་རབས་ལ་སོགས་པ་དག་སྐྱེས་བུས་བྱས་པའི་ཚིག་ཉིད་ཡིན་དུ་ཆུག་ཀྱང་།རིག་བྱེད་ནི་ཉེས་པ་ཐམས་ཅད་ཀྱི་རྒྱུ་སྐྱེས་བུས་མ་བྱས་པས་སྐྱེས་བུའི་ཚིག་ག་ལ་ཡིན་སྙམ་ན།འདི་ནི་ཆེས་མ་འབྲེལ་ཏེ།འདི་ལྟར་རིག་བྱེད་ཀྱང་སྐྱེས་བུའི་ཚིག་ཡིན་ཏེ།སྐྱེས་
13170075_1
https://s3.us-east-1.ama…r/13170075_1.jpg
བུའི་འདུ་བྱེད་པ་ལས་བྱུང་བའི་ཕྱིར།དཔེར་ན་དགའ་བྱེད་ཀྱི་འཇུག་པ་བཞིན་ཞེས་བྱ་བ་ལ་སོགས་པས་ཤེས་པར་ནུས་ཏེ།འདིའི་སྤྲོས་པ་རེ་ཞིག་གཞག་གོ།། ཕལ་ཆེར་ལྟག་འོག་འགལ་བ་ལགས།། ཞེས་བྱ་བ་ལ།ཕལ་ཆེར་ནི་མང་པོ་ཞིག་གོ།། ལྟག་འོག་འགལ་བ་ནི་གོང་འོག་གི་
13170075_2
https://s3.us-east-1.ama…r/13170075_2.jpg
ཚིག་ཕན་ཚུན་གནོད་པ་ཡོད་པ་སྟེ།དེའི་རྒྱུ་འཆད་པ་པོ་ཉོན་མོངས་པ་དང་བཅས་པ་ཡིན་པར་དགོངས་སོ།། ཁྱོད་ཀྱི་གསུང་ལ་འགལ་བ་མེད་དོ་ཞེས་བར་གྱི་ཚིག་མི་མངོན་པའི་བསྡུ་བར་སྦྱར་ཏེ།དཔེར་ན་ཞོའི་བུམ་པ་ཞེས་བྱ་བ་ལྟ་བུའོ།། འགལ་བ་མེད་པར་ཅིས་མངོན་ཞེ་ན།ཐམས་ཅད་
13170075_3
https://s3.us-east-1.ama…r/13170075_3.jpg
མཁྱེན་པའི་གསུང་ཞེས་སྨོས་ཏེ།ཉོན་མོངས་པ་དང་།ཤེས་བྱའི་སྒྲིབ་པ་ཟད་པས་ཤེས་བྱ་ཐམས་ཅད་ལ་དབང་འབྱོར་བ་བརྙེས་པའི་གསུང་ཡིན་པའི་ཕྱིར་ཞེས་བྱ་བའི་དོན་ཏོ།། གཞན་གྱི་བསྟན་བཅོས་གཞན་དག་ནི།། ཞེས་བྱ་བ་ལ།གཞན་གྱི་བསྟན་བཅོས་ནི་སེར་སྐྱ་དང་།
13170075_4
https://s3.us-east-1.ama…r/13170075_4.jpg
གཟེགས་ཟན་ལ་སོགས་པས་བཤད་པའི་གྲངས་ཅན་དང་།རིགས་པ་ཅན་ལ་སོགས་པའོ།། གཞན་དག་ནི་གཞན་ཇི་སྙེད་པ་དེ་དག་ཐམས་ཅད་ཅེས་བྱ་བའི་དོན་ཏོ།། ཕལ་ཆེར་སྔ་ཕྱིའི་འགལ་བ་ལགས།། ཞེས་བྱ་བ་ནི་འདི་ལྟར་གཙོ་བོ་རྟག་པར་འདོད་ལ།དེ་ཉིད་ཐམས་ཅད་ཀྱི་རྒྱུར་ཡང་
13170075_5
https://s3.us-east-1.ama…r/13170075_5.jpg
འདོད་པ་ལྟ་བུ་སྟེ།རྟག་པ་རྒྱུར་འགྱུར་བ་ཤིན་ཏུ་འགལ་བ་དང་།རིགས་པ་ཅན་ནི་བདག་བེམས་པོ་ཡང་ཡིན་ལ།ཡུལ་ལ་ལོངས་སྤྱོད་པ་པོ་ཡང་ཡིན་ནོ་ཞེས་ཟེར་བ་དང་།རིག་བྱེད་པ་ནི་རིག་བྱེད་ངག་གི་འདུ་བྱེད་པའང་ཡིན་ལ།སྐྱེས་བུས་མ་བྱས་པ་ཡང་ཡིན་ནོ་ཞེས་འདོད་པ་དང་།
13170075_6
https://s3.us-east-1.ama…r/13170075_6.jpg
གཞན་ཡང་ཁྱབ་འཇུག་དང་།དབང་ཕྱུག་ལ་སོགས་པའི་ལྷ་ཆེན་པོ་དེ་དག་ནི།ཐམས་ཅད་མཁྱེན་པར་འདོད་བཞིན་དུ་ཕུང་ཁྲོལ་དཔག་ཏུ་མེད་པ་ལ་ཞུགས་ནས།ཕྱིས་འགྱོད་བཞིན་དུ་དེ་སེལ་བའི་ཐབས་ལ་ཞུགས་པར་འདོད་པ་སྟེ།བདེ་བར་གཤེགས་པ་དག་གིས་མཐོང་ན་བཞད་
13170076_0
https://s3.us-east-1.ama…r/13170076_0.jpg
གད་དུ་འགྱུར་བ་དུ་མ་སྨྲ་བ་ཡིན་ནོ།། ཁྱོད་ཉིད་ཀྱི་ནི་གཞུང་ལུགས་དག།ཅེས་བྱ་བ་ནི་བདེ་བར་གཤེགས་པ་ཁྱོད་ཉིད་ཀྱིས་གསུངས་པའི་གཞུང་ལུགས་སྡེ་སྣོད་གསུམ་གྱི་བདག་ཉིད་ཅན་གང་ཡིན་པ་དེ་ལ་ནི།ཐོག་མ་བར་མཐར་སྐྱོན་མ་མཆིས།། ཞེས་སྦྱར་ཏེ།ཐོག་མར་གསུངས་པའི་ཚིག་དེ་བར་
13170076_1
https://s3.us-east-1.ama…r/13170076_1.jpg
དང་ཐ་མར་གསུངས་པའི་ཚིག་གིས་མི་གནོད་ཅིང་།དེ་བཞིན་དུ་སྦྱར་ཏེ།བར་དང་ཐ་མར་གསུངས་པ་དེ་ལ་སྔ་ཕྱི་དང་གོང་མ་དག་གིས་མི་གནོད་པའང་ཡིན་ལ།རང་གི་ངོ་བོའི་ཚིག་གང་ཡིན་པ་དེ་ལའང་རིགས་པས་གནོད་པ་འགའ་ཡང་ཡོད་པ་མ་ཡིན་ནོ།། ཡང་ན་ཐོག་མ་བར་མཐའ་ནི་ཐོས་པ་
13170076_2
https://s3.us-east-1.ama…r/13170076_2.jpg
དང་།བསམ་པ་དང་།བསྒོམ་པ་དག་གི་དུས་ན་རིགས་པ་དག་གིས་མི་གནོད་པའི་ཕྱིར།སྐྱོན་མེད་པ་ཡིན་ནོ་ཞེས་ཀྱང་སྦྱར་ཏེ།ཧ་ཅང་ཡི་གེའི་དོན་མ་ཡིན་ནོ།། ཆོས་འདོད་པ་དག་དམངས་རིགས་ལ།། ཞེས་བྱ་བ་ལ་སོགས་པ་ལ།ཆོས་སྨྲ་བར་འདོད་པའི་གང་ཟག་རྒྱལ་དཔོག་པ་ལ་སོགས་
13170076_3
https://s3.us-east-1.ama…r/13170076_3.jpg
པ་དག།དམངས་རིགས་ལ་བློ་གྲོས་ཏེ་ཕྱིན་ཅི་མ་ལོག་པའི་དེ་ཁོ་ན་ཉིད་སྦྱིན་བྱ་མིན་ཏེ།བཤད་པའི་སྣོད་མ་ཡིན་ནོ་ཞེས་ཟེར་རོ།། འདི་ལྟར་དམངས་རིགས་ལ་རིག་བྱེད་འདོན་ན་དམྱལ་བར་ལྟུང་ངོ་ཞེས་འཆད་དོ།། དེ་ལྟར་འཆད་པའི་རྒྱུ་ཡང་དམངས་རིགས་ལ་སོགས་པ་ཐམས་ཅད་ཐུན་མོང་དུ་
13170076_4
https://s3.us-east-1.ama…r/13170076_4.jpg
གྱུར་ན།བྲམ་ཟེ་རྣམས་ལ་གཞན་གུས་པར་མི་འགྱུར་བས་དེས་ན་ཕྲག་དོག་གིས་དེ་སྐད་སྦྱར་བ་ཡིན་ནོ།། ཁྱོད་ནི་གདོལ་པ་རྣམས་ལའང་།། ཞེས་བྱ་བ་ནི་བདེ་བར་གཤེགས་པ་ཁྱོད་ནི་གདོལ་པ་ནི་ཉེ་བར་མཚོན་པ་སྟེ།ལྷམ་མཁན་དང་།ཉ་པ་ལ་སོགས་པ་རིགས་མེད་པ་རྣམས་གཟུང་ངོ་།། འང་གི་
13170076_5
https://s3.us-east-1.ama…r/13170076_5.jpg
སྒྲས་ནི་རྒྱལ་རིགས་ལ་སོགས་པ་རྣམས་བསྡུའོ།། ཐུགས་རྗེས་དམ་ཆོས་སྟོན་པར་མཛད།། ཅེས་བྱ་བ་ནི་ཐུགས་རྗེ་ཁོ་ནས་ཞེས་བྱ་སྟེ།ཐུགས་རྗེ་ཁོ་ནས་དམ་ཆོས་སྟོན་གྱི་གྲགས་པ་དང་ཁེའི་ཕྱིར་མ་ཡིན་ནོ་ཞེས་བྱ་བའི་དོན་ཏོ།། འདི་ལྟར།ན་བའི་བུ་ལ་ཁྱད་པར་དུ།། མ་ནི་གདུང་བ་སྐྱེ་བ་
13170076_6
https://s3.us-east-1.ama…r/13170076_6.jpg
ལྟར།། དེ་བཞིན་བྱང་ཆུབ་སེམས་དཔའ་ཡང་།། དམ་པ་མིན་ལ་ཁྱད་པར་བརྩེ།། ཞེས་བཤད་པ་ལྟ་བུའོ།། ལྗོན་ཤིང་བཟང་པོ་ཞེས་བྱ་བ་ལ་སོགས་པ་ལ།ལྗོན་ཤིང་ཡང་ཡིན་ལ་བཟང་པོ་ཡང་ཡིན་པས་ན་ལྗོན་ཤིང་བཟང་པོ་སྟེ།ལོ་མ་དང་།མེ་ཏོག་དང་།འབྲས་བུ་ཕུན་སུམ་
13170077_0
https://s3.us-east-1.ama…r/13170077_0.jpg
ཚོགས་པ་གང་ཡིན་པའོ།། དེ་སྤངས་ཏེ་ཞེས་བྱ་བ་ནི་དོར་ནས་ཞེས་བྱ་བའི་དོན་ཏོ།། ངན་པ་ནི་ཤིང་ཨེ་རཎྜ་ལ་སོགས་པ་སྟེ་དེ་ལ་ནི་སུ་ཞིག་བསྟེན་ཞེས་བྱ་སྟེ།དཔྱོད་པ་དང་ལྡན་པ་སུ་ཞིག་ལེན་པར་བྱེད་དེ།མི་བྱེད་དོ།། དེ་ཉིད་དོན་ལ་སྦྱར་བ་ན།འདོད་ཆགས་
13170077_1
https://s3.us-east-1.ama…r/13170077_1.jpg
བྲལ་བརྙེས་ཞེས་བྱ་བ་ནི་ཉེ་བར་མཚོན་པ་སྟེ།ཉོན་མོངས་པ་མཐའ་དག་དང་བྲལ་བའི་ཆོས་ཐོབ་པ་ཉིད་གཟུང་ངོ་།། དེ་གང་ལ་ཡོད་པའི་བདེ་བར་གཤེགས་པ་ཁྱོད་བཞུགས་བཞིན་དུ།མཁས་པ་སུ་ཞིག་ཉོན་མོངས་པའི་འདམ་དུ་བྱིང་བའི་སེར་སྐྱ་དང་།གཟེགས་ཟན་ལ་སོགས་པའི་སྟོན་པ་
13170077_2
https://s3.us-east-1.ama…r/13170077_2.jpg
གཞན་ལ་འདུད་ཅིང་ཕྱག་འཚལ་བར་བྱེད་དེ།མི་བྱེད་ཅེས་བྱ་བའི་དོན་ཏོ།། སེར་སྐྱ་ཡུལ་རྣམས་ལ་སྤྱད་བཞིན།། ཞེས་བྱ་བ་ལ།སེར་སྐྱ་ནི་གྲངས་ཅན་གྱི་སྟོན་པའོ།། ཡུལ་རྣམས་ལ་སྤྱད་པ་ནི་ཡུལ་གཟུགས་ལ་སོགས་པ་འདོད་པའི་བདེ་བ་ལ་ལོངས་སྤྱོད་བཞིན་དུ་ཡེ་ཤེས་ཏེ་ཡང་དག་
13170077_3
https://s3.us-east-1.ama…r/13170077_3.jpg
པའི་དེ་ཁོ་ན་ཉིད་མཐོང་བར་འགྱུར་བའོ།། འདི་ཡང་གོང་དུ།སེར་སྐྱས་བདག་གི་མཚན་ཉིད་ནི།། ཞེས་བྱ་བའི་སྐབས་སུ་བཤད་པ་ལྟར་རོ།། མཆི་ཞེས་བྱ་བ་ནི་དེ་སྐད་གྲག་ཅེས་བྱ་བའི་དོན་ཏེ།མ་རངས་པའི་ཚིག་གོ།། སྡིག་བྲལ་བ་ཞེས་བྱ་བ་ནི་བོད་པ་སྟེ།མི་དགེ་བ་ཐམས་ཅད་ཟད་
13170077_4
https://s3.us-east-1.ama…r/13170077_4.jpg
པའི་བདེ་བར་གཤེགས་པ་ཁྱོད་ཀྱིས་སོ།། ཀུན་ནས་ཉོན་མོངས་ལ།ཐར་པ་ག་ལ་ཡོད་ཅེས་གསུངས་ཞེས་བྱ་བ་ནི།སེམས་གང་ལ་ཀུན་ནས་ཉོན་མོངས་པ་ཡོད་པར་ཞེས་འབྲུ་མང་པོ་པའི་བསྡུ་བར་སྦྱར་རོ།། ཐར་པ་ནི་སྡུག་བསྔལ་ཐམས་ཅད་ལས་གྲོལ་བའི་མྱ་ངན་ལས་འདས་པའོ།།
13170077_5
https://s3.us-east-1.ama…r/13170077_5.jpg
ག་ལ་ཡོད་ཅེས་བྱ་བ་ནི་སྤོང་བའི་ཚིག་སྟེ།མེད་ཅེས་བྱ་བའི་དོན་ཏོ།། གསུངས་པ་ནི་བཀའ་སྩལ་པ་སྟེ།མདོ་སྡེ་དག་ལས་ཇི་སྐད་དུ།འདོད་པའི་ཡོན་ཏན་ལྔ་ལ་བརྟེན་ན་བར་དུ་གཅོད་པའི་ཆོས་སུ་འགྱུར་རོ་ཞེས་འབྱུང་བ་ལྟ་བུའོ།། བསོད་ནམས་བྱས་པའི་ཚོགས་དག་ནི།། ཞེས་བྱ་བ་ལ་
13170077_6
https://s3.us-east-1.ama…r/13170077_6.jpg
སོགས་པ་ལ།བསོད་ནམས་ནི་སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་ལ་སོགས་པ་ཡིན་ལ།བྱས་པ་ནི་ལུས་དང་།ངག་དང་།ཡིད་ཀྱིས་མངོན་པར་འདུས་བྱས་པ་གང་ཡིན་པའོ།། ཚོགས་ནི་མང་དུ་བསྒྲུབས་པའོ།། དེ་དག་ནི་སེམས་ཅན་རྣམས་ལ་ཡོངས་སུ་བསྔོ་
13170078_0
https://s3.us-east-1.ama…r/13170078_0.jpg
བར་བཅོམ་ལྡན་འདས་ཀྱིས་གང་གསུངས་པ་ནི་ཇི་སྐད་དུ།དུས་གསུམ་དང་རྗེས་སུ་འབྲེལ་པའི་དགེ་བའི་རྩ་བ་ཐམས་ཅད་སེམས་ཅན་ཐམས་ཅད་དང་ཐུན་མོང་དུ་བྱས་ཏེ།བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་བསྔོ་བར་བྱའོ།། ཞེས་བྱ་བ་ལ་སོགས་པ་རྒྱ་ཆེར་འབྱུང་བ་དེ་
13170078_1
https://s3.us-east-1.ama…r/13170078_1.jpg
ལྟ་བུ་ནི་གཞན་སེར་སྐྱ་དང་།གཟེགས་ཟན་ལ་སོགས་པའི་གཞུང་ལུགས་ཀྱི་བསྟན་བཅོས་རྣམས་ལས་ཆ་ཙམ་ཡང་མ་བཤད་དོ།། ལྷ་རྟེན་དང་ནི་མཆོད་སྦྱིན་ལ།། ཞེས་བྱ་བ་ལ་སོགས་པ་ལ།ལྷ་རྟེན་ནི་དབང་ཕྱུག་དང་།ཨུ་མ་ལ་སོགས་པའི་གཟུགས་བརྙན་ནོ།། མཆོད་སྦྱིན་ནི་མི་
13170078_2
https://s3.us-east-1.ama…r/13170078_2.jpg
བསད་དང་།རྟ་བསད་ལ་སོགས་པའི་མཆོད་སྦྱིན་ནོ།། ལ་ཞེས་བྱ་བ་ནི་བདུན་པའི་སྒྲ་སྟེ།གཉིས་ཀའི་མཐར་སྦྱར་ལ།དེ་ཡང་ལྷ་རྟེན་ལ་སེམས་ཅན་རྣམས་གསོད་པ་ཞེས་སྦྱར་ན།ཡུལ་གྱི་བདུན་པར་འགྱུར་ལ།མཆོད་སྦྱིན་ལ་སེམས་ཅན་གསོད་པ་ཞེས་སྦྱར་ན།དུས་ཀྱི་བདུན་པར་
13170078_3
https://s3.us-east-1.ama…r/13170078_3.jpg
འགྱུར་རོ།། གསོད་པའི་ཚུལ་ཡང་།རིག་བྱེད་ཀྱི་གཞུང་ལས།བར་གྱི་དུས་ལ་བབ་པ་ན།། བྱོལ་སོང་དྲུག་གམ་བདུན་སྦྱར་བྱ།། རྟ་ཡི་གཙང་མའི་རིགས་ཡིན་ཏེ།། མིན་ན་བྱོལ་སོང་གསུམ་གྱིས་སོ།། རེ་རེ་ལ་ཡང་གྲོང་གི་མི།། བྱོལ་སོང་བཅུ་དྲུག་བཅུ་དྲུག་སྦྱིན།། ཆོ་ག་བཞིན་དུ་མཆོད་སྡོང་
13170078_4
https://s3.us-east-1.ama…r/13170078_4.jpg
གཟུགས།། བར་དུ་བཅུ་དང་བདུན་སྦྱིན་བྱ།། ཞེས་བྱ་བ་དང་།བྲམ་ཟེ་ལ་ནི་བྲམ་ཟེ་བསད།། རྒྱལ་རིགས་ལ་ནི་རྒྱལ་རིགས་བསད།། མ་རུ་དག་ལ་རྗེ་རིགས་ཏེ།། དཀའ་ཐུབ་དག་ལ་དམངས་རིགས་སོ།། ཞེས་བྱ་བ་ལ་སོགས་པའི་གཞུང་འཇིག་རྟེན་པ་ཆོས་སུ་འདོད་པའོ།། ཁྱོད་ཀྱི་བསྟན་
13170078_5
https://s3.us-east-1.ama…r/13170078_5.jpg
ལ་དེ་སྨད་ལགས།། ཞེས་བྱ་བ་ནི།བདེ་བར་གཤེགས་པ་ཁྱོད་ཀྱི་བསྟན་པ་ལ་དེ་དག་སྨད་པ་སྟེ།ཇི་སྐད་དུ།སྲོག་གཅོད་པའི་ལས་ཀྱི་རྣམ་པར་སྨིན་པ་ནི་སེམས་ཅན་དམྱལ་བ་དང་ཞེས་བྱ་བ་ལ་སོགས་པ་རྒྱ་ཆེར་འབྱུང་བ་ལྟ་བུའོ།། དེ་ལ་འདི་སྙམ་དུ།སྲོག་གཅོད་པ་སྤྱི་ཙམ་ཆོས་མ་ཡིན་
13170078_6
https://s3.us-east-1.ama…r/13170078_6.jpg
མོད།མཆོད་སྦྱིན་གྱི་དུས་སུ་རིག་བྱེད་ལས་འབྱུང་བའི་ཆོ་ག་ཕུན་སུམ་ཚོགས་པས་བསད་པ་ནི་ཆོས་ཡིན་ནོ་སྙམ་ན་མ་ཡིན་ཏེ།ཆོས་གང་ཞིག་སྲོག་ཆགས་ལ་རྟག་ཏུ་གནོད་པ་གང་ཡིན་པ་དེ་ནི་རིག་བྱེད་ལས་འབྱུང་ངམ།དྲང་སྲོང་གིས་བཤད་དམ།མཆོད་སྦྱིན་གྱི་དུས་སུའང་རུང་སྟེ།དེ་ལྟ་